**Τοποθέτηση του Αντώνη Αντανασιώτη**

***εκπροσώπου της «Αγωνιστικής Συσπείρωσης Δικηγόρων*»**

  Η παράταξή μας **καταψηφίζει** την ετήσια οικονομική έκθεση – ισολογισμό 2020 του Συλλόγου, όπως έπραξε άλλωστε και με τις προηγούμενες, για δύο κυρίως λόγους:

            1) Επειδή η συνολική λειτουργία και δράση του Συλλόγου, όπως αποτυπώνονται και στην οικονομική δραστηριότητά του**, δεν εξυπηρετούν τα συμφέροντα και τις ανάγκες της πλειοψηφίας των μισθωτών και αυτοαπασχολούμενων δικηγόρων με τα χαμηλότερα εισοδήματα**, και

 2) Επειδή η έγκρισή της, όπως βέβαια και η ψήφιση του ετήσιου προϋπολογισμού εσόδων και εξόδων, **θα έπρεπε να πραγματοποιηθεί από τη Γενική Συνέλευση του Συλλόγου**, η οποία αποτελεί το ανώτατο όργανό του, ώστε να έχουν άμεση γνώση και λόγο οι ίδιοι οι συνάδελφοι – μέλη του, όπως εξάλλου προβλέπεται κατά βάση και στον Κώδικα Δικηγόρων (άρθρο 92 παρ. 1β).